  Майя Бывальцева 16-тӥ пӧсьтолэзьлы Удмуртиын коронавирус инфекциен черлан 143 выль учыръёсты пусйизы. Висьыны усемъёс пӧлын 14 аресозь 31 пиналъёс но 65 арессэс ортчем 26 арлыдоос. Со сярысь элькунысь оперативной штаб ивортӥз. Диагноззы Ижкарын 56 улӥсьёслэн зэмаз, Воткаын – 11 адямилэн, Глазкарын – 10, Ува ёросын, Можгаын – быдэн укмыс, Вавож ёросын – сизьым, Сюмси ёросын – куать, Кияса, Красногорск ёросъёсын – быдэн вить, Пичи Пурга ёросын – ньыль, Балезино, Шаркан, Эгра, Можга ёросъёсын – быдэн куинь, Вотка, Глаз, Кизнер, Юкаменск ёросъёсын – быдэн одӥг муртлэн. 42 адями висёнэз вормиз. Вить мурт кулӥз. Кышномуртъёслы 44, 60, 74, 82 арес вал, воргоронлы – 72 арес 16-тӥ пӧсьтолэзьлы Удмуртиын коронавирусэн черлан 37 сюрс 827 учыр лабораториосын зэматэмын. 32 сюрс 851 адями йӧназ, 558 мурт кулӥз. Али 168-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 679 эскеронъёс ортчытӥзы. 16-тӥ пӧсьтолэзьлы Удмуртиын 259 сюрс 737 адями коронавируслэсь прививка пуктӥз, со пӧлысь 169 сюрс 775-ез кыкетӥ люкетсэ басьтӥзы.  Тегъёс: Тазалык Ижкар висён Удмуртия коронавирус  